

 **Anexa nr. 2**

**la Hotărârea nr. 192/2024**

|  |  |
| --- | --- |
| **UAT Comuna Apahida****Nr. ................ din ................** |  **UAT Județul Cluj** **Nr.............. din ..........................** |
|  **APROB** **Primar**  **Fati Grigore** | **APROB****PREȘEDINTE,****Alin TIȘE**  |

 **PROTOCOL**

**privind delegarea dreptului de administrare temporară a unor sectoare de drum din DJ 105S, în vederea realizării de către Comuna Apahida a unor lucrări de investiții din fonduri externe nerambursabile pentru obiectivul de investiții** **“Creare Coridor de Mobilitate prin Modernizare Străzi în Comuna Apahida - Etapa 2 “, Amenajarea intersecțiilor DJ 105S cu str. Cloșca, Crișan, Horea, Merilor, Viilor din localitatea** Pata**, pe perioada determinată de 10 ani**

In conformitate cu prevederile art. XII, alin. (1), (2) si (3) din Ordonanței de urgenta a Guvernului nr. 171/2022 pentru accelerarea implementării proiectelor de infrastructură finanțate din fonduri externe nerambursabile, precum și pentru modificarea și completarea unor acte normative, care stipulează:

***(1)*** *“Prin derogare de la prevederile art. 299 și art. 300 din Ordonanța de urgenta a Guvernului nr. 57/2019 privind Codul administrativ, cu modificările și completările ulterioare, și ale art. 867 din Legea nr. 287/2009 privind Codul civil, republicată, cu modificările și completările ulterioare, pentru proiectele de infrastructură de interes public definite potrivit legii a căror finanțare este asigurată din fonduri externe nerambursabile, exclusiv în scopul implementării acestor proiecte, se conferă beneficiarilor proiectelor instituții publice/autorități publice sau entități cu capital majoritar de stat un drept legal de administrare temporară asupra imobilelor, astfel cum sunt definite la art. 1 alin. 5 din Legea cadastrului și a publicității imobiliare nr. 7/1996, republicată, cu modificările și completările ulterioare, din domeniul public al statului, constituit pe baza unui protocol de delegare încheiat între administratorul de drept și beneficiarul proiectului, exclusiv pe durata implementării și monitorizării prevăzută în contractele de finanțare aferente proiectelor, fără obligativitatea de a înscrie dreptul de administrare temporară în cartea funciară. Dreptul de administrare temporară încetează odată cu finalizarea duratei de implementare sau, după caz, finalizarea duratei de monitorizare a proiectului. Beneficiarii proiectelor cu finanțare din fonduri externe nerambursabile pot aloca fonduri pentru elaborarea, aprobarea documentațiilor cadastrale necesare pentru înscrierea dreptului de administrare temporara în cartea funciara, daca prin condițiile de finanțare se prevede obligația beneficiarului de a deține dreptul de administrare temporara în cartea funciară”;*

***(2)*** *În scopul facilitării accesului la fondurile externe nerambursabile în mod descentralizat și al implementării proiectelor privind infrastructura de interes public local, derulate din aceste fonduri de către unitățile administrativ-teritoriale sau, după caz, de către asociații de dezvoltare intercomunitară, prin derogare de la prevederile art. 299 din Ordonanța de Urgenta a Guvernului nr. 57/2019 privind Codul administrativ, cu modificările și completările ulterioare, ale art. 867 din Legea nr. 287/2009 privind Codul civil, republicată, cu modificările și completările ulterioare, de la dispozițiile art. 2 alin. (2) și anexei nr. 2 la Ordonanța de urgenta a Guvernului nr. 107/2002 privind înființarea Administrației Naționale "Apele Române", aprobată cu modificări prin Legea nr. 404/2003, cu modificările și completările ulterioare, de la prevederile art. 25 alin. (5) din Legea apelor nr. 107/1996, cu modificările și completările ulterioare, de la art. 11 alin. (1) din Legea nr. 46/2008 - Codul silvic, republicată, cu modificările și completările ulterioare, de la art. 3 lit. f) din Ordonanța de urgenta a Guvernului nr. 34/2013 privind organizarea, administrarea și exploatarea pajiștilor permanente și pentru modificarea și completarea Legii fondului funciar nr. 18/1991, aprobată cu modificări și completări prin Legea nr. 86/2014, cu modificările și completările ulterioare, în temeiul cărora sau prin care s-a instituit un administrator de drept asupra unor terenuri proprietate publică sau privată a statului, precum și de la orice alte dispoziții legale speciale care instituie un astfel de administrator de drept, pe perioada și în scopul implementării proiectelor de infrastructură de interes public local anterior menționate se deleagă unităților administrativ-teritoriale/asociațiilor de dezvoltare intercomunitară un drept de administrare temporară asupra terenurilor proprietate publică sau privată a statului pe care se implementează proiectul. Durata dreptului de administrare temporară este egală cu durata implementării și, după caz, cu durata de monitorizare a proiectului, iar dreptul de administrare temporară se constituie pe baza unui protocol de delegare încheiat între administratorul de drept și unitățile administrativ-teritoriale sau, după caz, asociațiile de dezvoltare intercomunitară, la solicitarea acestora. Dreptul de administrare temporară încetează în toate cazurile la data finalizării implementării, după caz, la data finalizării monitorizării proiectelor de infrastructură de interes public local.;*

***(3)*** *Prin protocolul de delegare prevăzut la alin. (1) și (2) se stabilesc:*

***a)*** *denumirea și datele de identificare ale părţilor protocolului;*

***b)*** *obiectul protocolului, respectiv dreptul de administrare temporară delegat în favoarea beneficiarului;*

***c)*** *durata protocolului și a dreptului de administrare temporară;*

***d)*** *drepturi și obligații ale beneficiarului, cu respectarea regimului categoriei de folosință a terenului, conform*

*legislației incidente;*

***e)*** *situația și delimitarea terenului care face obiectul protocolului și datele de identificare ale acestuia;*

***f)*** *starea în care se află terenul;*

***g)*** *obligații ale implementatorului privind respectarea regulilor de eligibilitate ale finanțatorului și privind*

*obligativitatea asigurării pistei de audit și asigurarea disponibilității documentelor, în conformitate cu prevederile*

*contractelor de finanțare;*

***h)*** *alte categorii de informații necesare pentru delegarea dreptului de administrare temporară și implementarea*

*proiectului;*

În conformitate cu prevederile alin (1) al art. 11 din O.G. nr. 43/1997, privind regimul drumurilor, “*drumurile de interes național, județene și comunale își păstrează categoria funcțională din care fac parte și sunt considerate continue și atunci când traversează localitățile, servind totodată și ca străzi”;*

În conformitate cu prevederile alin (1) al art. 19 din O.G. nr. 43/1997, privind regimul drumurilor, *“zona străzilor include partea carosabilă, acostamentele, șanțurile, rigolele, trotuarele, spațiile verzi care separă sensurile de circulație, pistele pentru cicliști, suprafețele adiacente pentru parcaje, staționări sau opriri, precum și suprafețele de teren necesare amplasării anexelor acestora”;*

În conformitate cu prevederile art 22 din Ordonanța Guvernului nr. 43/1997 privind regimul drumurilor, republicată, cu modificările și completările ulterioare. Administrarea drumurilor județene se asigură de către consiliile județene, iar a drumurilor de interes local, de către consiliile locale pe raza administrativ-teritorială a acestora. Fac excepție sectoarele de drumuri județene, situate în intravilanul localităților urbane, inclusiv lucrările de artă, amenajările și accesoriile aferente, care vor fi în administrarea consiliilor locale respective;

Având în vedere cererea înregistrata la Consiliul Județean Cluj sub nr. 35655/02.09.2024, prin care UAT Comuna Apahida, cu referire la proiectul “Creare Coridor de Mobilitate prin Modernizare Străzi în comuna Apahida - Etapa 2 “, solicită acordarea de către UAT Județul Cluj a dreptului de administrare, pe toată durata de implementare și durabilitate a proiectului, asupra porțiunilor de intersecție ale DJ105S (identificat cu nr. cadastral 75290) cu str. Cloșca, Crișan, Horea, Merilor, Viilor din localitatea Pata,

**PĂRȚILE**

**UAT Județul Cluj/Consiliul Județean Cluj,** cu sediul in Mun. Cluj Napoca, str. Calea Dorobanților nr. 106, județ Cluj, reprezentată prin domnul **Alin TIȘE**, in calitate de **Președinte**, în calitate de administrator de drept al DJ 105 S, înscris în CF 75290 Apahida, număr cadastral 75290,

**UAT Comuna Apahida/Consiliul Local Apahida** cu sediul in Apahida str. Libertății nr.122, jud. Cluj, reprezentata legal prin domnul **Fati Grigore**, în calitate de **Primar** în calitate de beneficiar al proiectului “Creare Coridor de Mobilitate prin Modernizare Străzi în Comuna Apahida - Etapa 2 “ , finanțabil prin Programul Regional Nord Vest 2021-2027**,** Prioritatea 4: o regiune u mobilitate urbană durabilă, Obierctiv specific 2.8 promovarea mobilității modale durabile, ca parte a tranziției către o economie cu zero emisii de dioxid de carbon, Acțiunea a) utilizarea crescuta a transportului public și a altor forme de mobilitate urbana ecologice,

De comun acord au hotărât încheierea prezentului Protocol cu următoarele clauze:

1. **OBIECTUL PROTOCOLULUI**

**Art.1**. (1) Obiectul prezentului PROTOCOL îl constituie predarea de către UAT Județul Cluj/Consiliul Județean Cluj către UAT Comuna Apahida/Consiliul Local al Comunei Apahida a dreptului de administrare temporara delegat și a amplasamentului efectiv cu privire la sectoarele de drum județean din DJ 105 S aferente racordurilor DJ 105S cu str. Cloșca, Crișan, Horea, Merilor, Viilor din localitatea Pata, în vederea realizării de către Comuna Apahida a unor lucrări de investiții din fonduri externe nerambursabile pentru obiectivul de investiții “Creare Coridor de Mobilitate prin Modernizare Străzi în Comuna Apahida - Etapa 2 “, Amenajarea intersecțiilor DJ 105S cu str. Cloșca, Crișan, Horea, Merilor, Viilor din localitatea Pata, DJ 105S, pentru obiectivul de investiții “Creare Coridor de Mobilitate prin Modernizare Străzi în Comuna Apahida - Etapa 2 “, Amenajarea intersecțiilor DJ 105S cu str. Cloșca, Crișan, Horea, Merilor, Viilor din localitatea Pata, după cum urmează:

|  |  |  |  |
| --- | --- | --- | --- |
| **STRADA** | **RACORD** | **SUPRAFATA** | **Poziție kilometrica DJ** |
| CLOSCA | RACORD CU DJ105S | 66 MP  | 11+089 |
| CRISAN | RACORD U DJ105S | 125MP | 11+151 |
| HOREA | DJ105S | 75MP | 10+953 |
| HOREA | RACORD CU DJ105S/STR G.COSBUC | 200MP  | 11+708 |
| MERILOR | RACORD CU DJ105S | 240MP | 11+551 |
| VIILOR | RACORD CU DJ105S | 198MP | 10+835 |
| VIILOR | RACORD CU DJ105S | 944MP | 12+080 |
| Legătura DJ | RACORD CU DJ105S | 155 mp | 11+730 |

(2) Drumul Județean DJ 105 S se află în proprietatea publica a Județului Cluj și în administrarea Consiliului Județean Cluj, este înscris in Cf nr. 75290 Apahida cu nr. Cadastral 75290, Km 4+390-10+541. Sectoarele de drum județean ce fac obiectul protocolului sunt identificate prin Planurile de amplasament și delimitare a imobilului anexate.

1. **DURATA PROTOCOLULUI**

**Art.2**. Prezentul PROTOCOL se încheie pe o durata de **10 ani**, începând de la data semnării PROTOCOLULUI de către ambele părți, cu posibilitatea reducerii acestei perioade în funcție de realizarea proiectelor;

1. **OBLIGAŢIILE PĂRŢILOR**

**Art.3.** Obligațiile părților sunt cele prevăzute de lege.

**Art.4. Beneficiarul primitor – U.A.T. comuna Apahida – Consiliul local al Comunei Apahida este obligat:**

1. să preia dreptului de administrare temporara delegat și a amplasamentul efectiv cu privire la sectoarele de drum județean din DJ 105 S aferente racordurilor DJ 105S cu str. Cloșca, Crișan, Horea, Merilor, Viilor din localitatea Pata mai sus identificate exclusiv in scopul implementării proiectului;
2. să respecte destinația si condițiile impuse prin Autorizația nr. 133/12.08.2024 pentru ampasarea sau executarea de lucrari în zona drumurilor publice eliberată de Județul Cluj/Consiliul Județean Cluj sub sancțiunea retragerii acestora;
3. să efectueze întreținerea suprafețelor de teren ce fac obiectul Protocolului; să înștiințeze, în scris și prealabil, administratorul drumului județean cu privire la începerea lucrărilor și respectiv finalizarea acestora;
4. să nu limiteze/ restricționeze/ blocheze in niciun fel si in nicio măsura accesul administratorului de drept al drumului județean sau al altor autorități abilitate, precum si sa nu restricționeze nelegal accesul terților in perimetrul sau pe suprafața amplasamentului lucrărilor care fac obiectul proiectului derulat de U.A.T.
5. să nu procedeze la transformarea, in orice mod, a amplasamentului si să repare/refacă obiectele degradate aflate pe suprafața acestuia;
6. să respecte orice alte obligații, nespecificate in prezentul protocol, care ii revin potrivit autorizației si legii, in special in temeiul Ordonanței Guvernului nr.43/1997 privind regimul drumurilor cu modificările ulterioare.

**Art.5. Administratorul de drept al drumului județean - UAT Județul Cluj/Consiliul Județean Cluj –este obligat :**

1. să predeadreptului de administrare temporara delegat și a amplasamentul efectiv cu privire la sectoarele de drum județean din DJ 105 S aferente racordurilor DJ 105S cu str. Cloșca, Crișan, Horea, Merilor, Viilor din localitatea Pata mai sus identificateexclusiv în scopul implementării proiectului;
2. să acorde dreptul de utilizare a amplasamentului identificat la art.1 din PROTOCOL, in conformitate cu condițiile prevăzute in Autorizația nr. 133/12.08.2024 pentru ampasarea sau executarea de lucrari în zona drumurilor publice eliberată de Județul Cluj/Consiliul Județean Cluj
3. să se abțină de la orice fapt care ar avea drept consecința tulburarea UAT Comuna Apahida/Consiliul local al Comunei Apahida în utilizarea amplasamentului identificat la art. (1) din PROTOCOL, cu excepția celor când se constată nerespectarea prevederilor legale sau a celor stabilite prin PROTOCOL.
4. **ÎNCETAREA PROTOCOLULUI**

**Art.6.** (1)Prezentul PROTOCOL poate înceta în următoarele cazuri:

1. Prin ajungerea la termen;
2. Prin acordul de voința al părților;
3. Prin denunțare unilaterală de către oricare dintre părți, cu o notificarea prealabilă de 30 zile înainte de data la care se dorește încetarea protocolului, in cazuri justificate.

(2) Prezentul PROTOCOL încetează odată cu finalizarea duratei de implementare sau după caz, finalizarea duratei de monitorizare a proiectului.

1. **NOTIFICĂRILE ÎNTRE PĂRȚI**

**Art.7.** (1) Părtile înțeleg sa accepte că orice notificare sau însușire referitoare la îndeplinirea prezentului PROTOCOL să se facă la sediul lor, arătat in partea introductiva a acestuia.

(2) Notificările sau înștiințările se vor face doar in scris ( cu expediere poștala cu confirmare de primire, fax sau e-mail) si sunt valide dacă se asigură confirmarea primirii acestora de către partea semnatara, căreia ii sunt adresate.

1. **LITIGII**

**Art.8.** (1). Pârțile au convenit ca toate neînțelegerile privind validitatea prezentului PROTOCOL sau rezultate din interpretarea, executarea ori încetarea acestuia sa fie rezolvate pe cale amiabila de reprezentanții lor.

(2) In cazul in care nu este posibila rezolvarea litigiilor pe cale amiabila, pârțile se vor adresa instanțelor judecătorești competente.

(3) In cazul in care părtile convin soluționarea pe cale amiabila a litigiului, acestea vor încheia un proces verbal de conciliere in care va fi prevăzut modul de soluționare a litigiului, procesul verbal făcând parte integranta din PROTOCOL.

**VII - CLAUZE FINALE**

**Art.9.** (1). Modificarea prezentului PROTOCOL se face numai cu acordul părților prin acte adiționale încheiate intre părțile semnatare.

(2) Prezentul PROTOCOL s-a încheiat în 2 (doua) exemplare originale astăzi ........................ data semnăturii lui, cate unul pentru fiecare parte.

|  |  |
| --- | --- |
|  **Am preluat,****UAT COMUNA APAHIDA** **Consiliul Local Apahida** **Primar** |  **Am predat,** **UA.T. JUDEȚUL CLUJ** **Consiliul Județean Cluj** **Președinte** |

 **Contrasemnează:**

 p. **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**